अभी हाल ही में नासा ने एक एनिमेटेड वीडियो जारी किया है, जिसमे दिखाया गया है कि आर्कटिक सागर पिछले तीन दशकों से तेजी से सिकुड़ता जा रहा है। अगर इसी तेजी से वह सिकुड़ता रहा, तो आने वाले समय में उसका नामो- निशान मिट जायेगा। इस एनिमेटेड वीडियो के माध्यम से नासा ने आर्कटिक महासागर में बर्फ के पिघलने की गति को दर्शाने का प्रयास किया है। नासा ने वीडियो में अलग- अलग रंगों के माध्यम से बर्फ की उम्र को दर्शाया हुआ है, जिससे लोग आसानी से समझ सकें। कम उम्र की बर्फ को गहरे नील रंग से दर्शाया गया है और 5 साल से ज्यादा उम्र की बर्फ को सफ़ेद रंग से दर्शया गया है।